CELEX: 32012R1123
Language: ro
Date: 2012-11-26 00:00:00
Title: Regulamentul de punere în aplicare (UE) nr. 1123/2012 al Comisiei din 26 noiembrie 2012 privind clasificarea anumitor mărfuri în Nomenclatura combinată

1.12.2012   
            
            
               RO
            
            
               Jurnalul Oficial al Uniunii Europene
            
            
               L 331/5
            
         REGULAMENTUL DE PUNERE ÎN APLICARE (UE) NR. 1123/2012 AL COMISIEI
   din 26 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Aparat (denumit „detector pasiv în infraroșu”) care constă într-un ansamblu de circuit imprimat într-o carcasă de plastic cu dimensiunile de aproximativ 11 × 7 × 4 cm.
                  Ansamblul de circuit imprimat este echipat cu un senzor de infraroșu, elemente pasive (condensatori, rezistori), elemente active (tranzistori, circuite integrate) și o diodă emițătoare de lumină. Acesta este, de asemenea, echipat cu un comutator cu terminale duble în linie, un comutator de protecție antifraudă, un bloc de borne de conexiune cu șurub și o ieșire de tip releu semiconductor.
                  Carcasa conține o suprafață de reflexie și o lentilă.
                  Aparatul are un semnal de intrare de până la 30 V c.c. și 50 mA.
                  Aparatul este proiectat să transmită un semnal electric către un alt aparat, precum un sistem de alarmă sau o ușă acționată electric, atunci când se detectează mișcare prin detectarea variațiilor de temperatură.
               
               
                  8536 50 19
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8536, 8536 50 și 8536 50 19.
                  Clasificarea la poziția 8531 ca aparat electric de semnalizare acustică sau vizuală este exclusă, deoarece aparatul nu are în mod independent funcția de alarmă.
                  Poziția 8537 cuprinde tablouri, panouri, console, pupitre, dulapuri și alte suporturi echipate cu mai multe aparate de la pozițiile 8535 sau 8536. Deoarece aparatul are doar componente de același tip (două comutatoare de tip releu semiconductor), este exclusă clasificarea la poziția 8537 [a se vedea și notele explicative ale SA aferente poziției 8537, excluderea (b)].
                  Clasificarea la poziția 9027 ca instrument sau aparat pentru măsurări calorimetrice este de asemenea exclusă, deoarece aparatul nu măsoară cantități, ci doar detectează variații de temperatură în scopul activării automate a unui alt aparat.
                  Aparatul are funcția unui întrerupător automat și trebuie clasificat așadar la codul NC 8536 50 19 ca întrerupător pentru o tensiune de maximum 60 V.